open-index/open-wikipedia-markdown huggingface dataset:
John Schwarz

**John Henry Schwarz** (sündinud novembril 1941 North Adamsis Massachusettsis) on ameerika füüsik, stringiteooria loojaid.

Ta lõpetas 1962. aastal Harvardi Ülikooli bakalaureusekraadiga matemaatika alal ja sai 1966. aastal California Ülikoolist Berkeleys doktorikraadi (PhD) teoreetilises füüsikas (doktoritöö juhendaja oli Geoffrey Chew).

Schwarz töötas aastatel 1966–1972 Princetoni Ülikoolis algul abiprofessorina, 1969. aastast kaasprofessorina. Seejärel asus tööle California Tehnoloogiainstituuti, kus 1985. aastal sai teoreetilise füüsika professoriks. 1983. aastal töötas ta külalisprofessorina Londoni Ülikooli Queen Mary College'is, kus samal ajal töötas ka Michael Green, kellega koos avaldas stringiteooria-alaseid uurimusi. 
2015. aastal Schwarz emeriteerus.

## Teadus
Koos Michael Greeniga 1984. aastal tehtud avastus, et I tüüpi stringiteoorias anomaaliad taanduvad (Greeni-Schwarzi mehhanism), viis esimese superstringirevolutsioonini teoreetilises füüsikas. 1980. aastate keskel jõudis Schwarz koos Greeniga järeldusele, et supersümmeetria, mis on stringiteooria keskne lüli, saab selle koosseisu lülitada mitte ühel, vaid kahel viisil: esiteks ringi maailmapinna supersümmeetriana, teiseks aegruumi supersümmeetriana.

## Tunnustus
*1989 – Diraci medal (ICTP)
*1997 – valiti USA Rahvusliku Teaduste Akadeemia liikmeks
*2002 – Dannie Heinemani matemaatilise füüsika auhind 
*2007 – valiti Ameerika Kunstide ja Teaduste Akadeemia liikmeks
*2014 – Füüsika Eesliini auhind
*2014 – Läbimurde auhind fundamentaalfüüsikas

## Teoseid
*1988 – Michael B. Green, John H. Schwarz, Edward Witten. *Superstring Theory. Vol. 1, Introduction*. Cambridge Monographs on Mathematical Physics. Cambridge, UK: Cambridge University Press, ISBN 978-0521357524
*1988 – Michael B. Green, John H. Schwarz, Edward Witten. *Superstring Theory. Vol. 2, Loop Amplitutes, Anomalies and Phenomenology*. Cambridge, UK: Cambridge University Press, ISBN –978-0521357531

## Viited
Küünlatoos

**Küünlatoos** oli toruja kujuga nõu küünalde hoidmiseks ja kaasavõtmiseks.

Kasutusel oli peamiselt Kagu-Eestis, kus toos valmistati tohusugadest ning saartel, kus toos oli tehtud puulauakestest (*küünlaputk*).

## Vaata ka
*küüp

## Viited

## Välislingid
* Küünlatoos, Eesti Rahva Muuseum
Vooremäe rattamaraton

**Vooremäe rattamaraton** on Tartu maakonnas Vooremäe ümbruses toimuv rattamaraton, mis on Estonian Cupi sarja üks etappe. Võistlust korraldab MTÜ TriSmile.

Esimene võistlus toimus 2015.

## Viited
Kuusalu rattamaraton

**Kuusalu rattamaraton** on Harju maakonnas Kuusalu ümbruses toimuv rattamaraton, mis on Estonian Cupi sarja üks etappe.

2017. aastal toimus neljas Kuusalu rattamaraton.

## Viited

## Välislingid
*Rattamaratonist Estonian Cupi kodulehel
Lähte rattamaraton

**Lähte rattamaraton** on Tartu maakonnas Lähte ümbruses toimuv rattamaraton, mis on Estonian Cupi sarja üks etappe.

2017 toimus järjekorras 3. Lähte rattamaraton.

## Viited
Kirilind (ajakiri)

**Kirilind** on ilukirjanduslik ajakiri, mis ilmus aastatel 1939–1940 korra kuus Tallinnas.

Ajakirja väljaandja oli o/ü Vaba Maa, vastutav toimetaja Hans Laanest. Kaastööd tegi Valve Ristkok, kaanepildid kujundas Werner Birkenfeldt. 

Ajakirjas leidus naljalugusid, nuputamisülesandeid ja ilukirjanduslikke jutukesi nii eesti kui ka välismaa autoritelt.

## Viited
Glodeni

**Glodeni** on linn Moldovas, Glodeni rajooni keskus. Glodeni asub Bălțist ligikaudu 30 km läänes.

Glodenit on ürikutes esmamainitud 1673. aastal. Alevi staatuse sai 1967. aastal ja linnaõigused 1990. aastatel.

Moldova 2004. aasta rahvaloenduse andmetel oli Glodeni elanikest moldaavlasi 60,53%, ukrainlasi 27,65%, venelasi 9,78%, poolakaid 0,41%, mustlasi  0,32%, bulgaarlasi 0,23%, gagauuse 0,13% ja teistest rahvustest inimesi 0,95%.

## Viited
Alutaguse rattamaraton

**Alutaguse rattamaraton** on Ida-Viru maakonnas Alutaguse ja Toila vallas igal aastal toimuv rattamaraton, mis kuulub Bosch Eesti maastikurattasarja kalendrisse.

Maratoni teeb eriliseks väga vaheldusrikas rada. Tuginedes peamiselt Alutaguse suusamaratoni rajale, mis kulgeb mööda kaunist Kurtna maastikukaitseala, saab rattasõber kogeda ka teistsugust maastikku - pea peale pööratud Viivikonna põlevkivikarjääri ning endisi turbavälju.

2019. toimusid 5. maratoni raames Eesti meistrivõistlused maastikurattamaratonis (EMV XCM), millega seoses lisati senistele 45 km ja 20 km distantsidele 75 km pikkune distants ning osalejate arv ületas esimest korda 700 piiri.

2024. aastal toimus maraton 1. juunil.

Alutaguse rattamaratoni ja Alutaguse suusamaratoni korraldab MTÜ Alutaguse maraton.

## Viited
Rattamaraton

**Rattamaraton** on maanteel või murdmaal (maastikurattamaraton) toimuv jalgrattavõistlus. Maantee puhul räägitakse rattamaratonist siis, kui see kestab üle ühe päeva. Eestis on rattamaratoniks nimetatud ka ühepäevaseid pikemaid jalgrattavõistlusi.

## Eesti rattamaratonid
Eestis on mitu rattamaratonide sarja, näiteks Estonian Cup ja Eesti maastikurattasari.
Andrioniškise vald

**Andrioniškise vald** (leedu keeles *Andrioniškio seniūnija*) on 2. järgu haldusüksus (vald) Leedus Anykščiai rajooni territooriumil.

Valla pindala on 93&nbsp;km². 2011. aasta seisuga elas seal 2202 inimest. Valla keskus on Andrioniškise alev, kus aastal 2011 oli 229 elanikku. Vallamaja asub aadressil Anykščių g. 50. Vallavanema kohusetäitja on Raminta Čelkauškienė.

Lisaks küladele on vallas ka mõned huutorid

## Viited
Ilze Ķuzule-Skrastiņa

**Ilze Ķuzule-Skrastiņa** (sünninimi **Ilze Ķuzule**; sündinud 12. märtsil 1985 Riias) on läti näitleja.

Ta lõpetas Riia 49. Keskkooli ja Läti Kultuuriakadeemia näitekunsti erialal 2007. aastal. Samast aastast töötab Läti Kunstiteatri näitlejana.

## Isiklikku
Ilze Ķuzule-Skrastiņa ema on luuletaja, proosakirjanik ja ühiskonnategelane Māra Zālīte. 

Ilze Ķuzule-Skrastiņa on abielus näitleja Artūrs Skrastiņšiga, neil on kaks last.

## Viited
Vepsamaa

**Vepsamaa** on kultuuripiirkond Ida-Euroopas, mille moodustavad vepslaste asualad.

Tänapäeval paikneb Vepsamaa üldiselt Laadoga, Äänis- ja Valgjärve vahel. 

Karjala Vabariigis on see endise Vepsa rahvusvalla ala, Leningradi oblastis on see Ojati jõeruumis Lodeinoje Pole ja Podporožje rajoonis. Vologda oblastis on see Babajevo ja Võtegra rajoonis.
OpenSSH

**OpenSSH** (ka **OpenBSD Secure Shell**) on SSH-protokollil põhinevate võrguutiliitide komplekt, millega luuakse klient-server arhitektuuri kasutavas võrgus turvalisi kanaleid üle turvamata võrgu.

OpenSSH esimene versioon põhines Tatu Ylöneni poolt arendatud vabal SSH programmil, mille hilisemad versioonid väljastati omandusliku litsentsi all. Esimene OpenSSH versioon väljastati 1999. aastal ja tänapäeval arendatakse seda OpenBSD operatsioonisüsteemi osana.

OpenSSH pole üksik programm, vaid pigem alternatiivne programmipakett krüptimata protokollidele nagu Telnet ja FTP. OpenSSH on integreeritud osadesse operatsioonisüsteemidesse, osadele süsteemidele on saadaval selle porditav versioon tarkvarapaki kujul.

## Vaata ka
*Turvakest
Barclays

**Barclays plc** on Briti rahvusvaheline investeerimispank ja finantsteenuste ettevõte, mille peakorter asub Londonis. Lisaks investeerimispangandusele on Barclays jagatud neljaks põhitegevuseks: isiklik pangandus, ettevõtete pangandus, varahaldus ja investeeringute haldamine.

Barclaysil on esmane noteerimine Londoni börsil ja see on FTSE 100 indeksi osa. Pangal on ka teisejärguline nimekiri New Yorgi börsil. Katari riigi investeerimisvahend Qatar Holdings on ettevõtte suurim aktsionär.
Indrek Olt

**Indrek Olt** (sündinud 5. märtsil 1976 Tallinnas) on eesti viiulimeister.

Ta tegeleb poogenkeelpillide valmistamise, restaureerimise ja parandamisega. Tema töökoda asub Nõmme linnaosas Tallinna Muusikakeskkooli lähedal.
James Tavernier

**James Henry Tavernier** (sündinud 31. oktoobril 1991 Bradfordis) on Inglismaa jalgpallur, kes mängib paremkaitsjana Šotimaa kõrgliiga klubis Rangers ning on klubi meeskonna kapten.

Aastatel 2001–2008 kuulus ta Leeds Unitedi noortemeeskonda. 2008. aastal liitus ta Newcastle Unitediga. Klubi põhimeeskonnas sai ta mänguaega väga harva. Aastatel 2011–2014 oli ta laenul mitmes muus Inglismaa klubis, peamiselt Inglismaa tugevuselt kolmandas liiga League One. Hooajal 2012–13 debüteeris ta Newcastle Unitedi põhimeeskonnas Inglismaa kõrgliigas. 2014. aasta juunis sõlmis ta püsilepingu Inglismaa esiliiga klubiga Wigan Athletic, kuid veetis hooaja 2014–15 teise poole laenul League One'i klubis Bristol City.

2015. aasta juulis sõlmis Tavernier lepingu Rangersiga, mis mängis sel ajal Šotimaa esiliigas. Hooajal 2015–16 võideti esiliiga ja tõusti kõrgliigasse. Hooaegadel 2015–16, 2017–18 ja 2018–19 on ta valitud Šotimaa kõrgliiga hooaja sümboolsesse koosseisu.

## Saavutused
;Bristol City
*Football League Trophy: 2014–15
*Football League One: 2014–15
;Rangers
*Scottish Championship: 2015–16
*Scottish Challenge Cup: 2015–16

## Välislingid
Haridusminister

**Haridusminister** on valitsuses minister, kelle ülesanne on riigi hariduspoliitika kavandamine ning hariduse süsteemne arendamine. Haridusminister on haridusministeeriumi juht. 

## Eesti haridus- ja teadusminister
Keila Pitbulls

**Keila Pitbulls** oli Eesti pesapalli, mis tegutses Harju maakonnas Keilas. See oli üks kolmest Eesti pesapalliklubist (teised kaks on Kiili Pantrid ja Keila Sox).

## Viited

## Välislingid
*Klubist Eesti Pesapalliliidu kodulehel
Lloyds Banking Group

**Lloyds Banking Group plc** on suur Briti finantseerimisasutus, mis loodi, kui 2009. aastal Lloyds TSB omandas HBOSi. Kontserni ajalugu tuleneb Šotimaa parlamendi 1695. aastal asutatud Bank of Scotlandist, mis on teine vanim pank Suurbritannias. Grupi peakorter asub 25 Gresham Streetil City of Londonis ja selle registrijärgne asukoht on The Moundil Edinburghis.

Lloyds Banking Group on noteeritud Londoni börsil (LSE) ja on FTSE 100 indeksi osa. Ettevõtte turukapitalisatsioon oli 4. märtsi 2014. aasta seisuga ligikaudu 57,7 miljardit Suurbritannia naelsterlingit - olles Londoni börsil suuruselt seitsmes äriühing. Firmal on teisejärguline noteering New Yorgi börsil, mille turuväärtuse väärtus on 34,45 miljardit USA dollarit. Grupp haldab peakontoreid Londonis, Halifaxis ja Edinburghis.
Hispaania hurt

**Hispaania hurt** on Hispaaniast pärit koeratõug.

Tõustandardis on koera kasutuse kohta kirjas järgmist: „Avamaastikul kiire jälitamisega ja nägemismeelest juhinduv jänesejahti pidav tõug. Algselt on teda kasutatud ning on suuteline jahtima ka teisi ulukeid nagu küülikud, rebased ja metssead. Siiski oli ja on tõu peamiseks kasutusalaks jänesejaht avamaastikul.“

Sama allikas lisab koera käitumise/iseloomu kohta: „Tõsine olemus, aegajalt reserveeritud. Jahti pidades tõestab end energilise ja elava jahimehena.“


Reims - fêtes johanniques (03).JPG|
Galgo español Lily.JPG|
Galgo-spanish-brindle-2.jpg|
Galgo español running.jpg|


## Viited

## Kirjandus
* Renée Willes: *All världens hundraser*, Bromma 2003, ISBN 91-89090-79-9
* Desmond Morris: *Dogs*, North Pomfret, Vermont 2008, ISBN 978-1-57076-410-3

## Välislingid
* Hispaania hurt koer.ee saidil
Odsonne Édouard

**Odsonne Édouard** (sündinud 16. jaanuaril 1998 Kourous, Prantsuse Guajaanas) on Prantsusmaa jalgpallur, kes mängib ründajana Inglismaa kõrgliiga klubis Crystal Palace.

Ta alustas klubikarjääri Paris Saint-Germainis, mille noortesüsteemiga liitus ta 2011. aastal. 2015. aastal valiti ta Paris Saint-Germaini tulevikutalendiks. 2016. aasta aprillis sõlmis ta klubiga profilepingu, kuid liigadebüüti Paris Saint-Germaini põhimeeskonnas tal teha ei õnnestunud. Hooajal 2016–2017 mängis ta laenul Prantsusmaa kõrgliiga klubis Toulouse. Ta lõi sel hooajal liigas ühe värava, 19. novembril mängus Metzi vastu.

2017. aasta augustis suundus ta laenule Celticusse. Ta tuli klubiga kolm korda Šotimaa meistriks. Hooajal 2019–20 lõi ta liigas 22 väravat ja oli liigas suurim väravakütt. Hooajal 2019–20 valiti Édouard Celticu ja kogu Šotimaa kõrgliiga hooaja parimaks mängijaks.

2021. aasta augustis sõlmis ta nelja-aastase lepingu Crystal Palace'iga. Inglismaa kõrgliigas debüteeris Édouard  11. septembril 2021 mängus Tottenham Hotspuri vastu, kus ta sekkus mängu 84. minutil ja lõi seejärel kohe kaks väravat.

2015. aastal tuli ta Prantsusmaa kuni 17-aastaste koondisega Euroopa omavanuste meistriks. Édouard lõi turniiril kaheksa väravat ja valiti turniiri parimaks mängijaks.

## Saavutused
;Celtic
*Scottish Premiership: 2017–18, 2018–19, 2019–20
*Scottish League Cup: 2018–19, 2019–20
*Scottish Cup: 2018–19, 2019–20

## Viited
Sillamäe Spordiliit Kalev

**Sillamäe Spordiliit Kalev** on  Ida-Viru maakonnas Sillamäel tegutsev spordiliit, mis koordineerib mitme Sillamäe spordiorganisatsiooni (näiteks Sillamäe Spordiklubi Kalev) tegevust.

Liit asutati 2004.

See liit on Eesti Spordiseltsi Kalev liige.

## Viited

## Välislingid
*
James Forrest

**James Forrest** (sündinud 7. juulil 1991 Prestwickis) on Šotimaa jalgpallur, kes mängib äärepoolkaitsjana Šotimaa kõrgliiga klubis Celtic ja Šotimaa jalgpallikoondises.

Ta liitus Celticu akadeemiaga 2003. aastal ja tegi klubi põhimeeskonnas debüüdi hooajal 2009–10. 2012. aastal valiti ta Šotimaa liiga hooaja noormängijaks. Alates hooajast 2011–12 on ta tulnud Celticuga üheksal korral järjest Šotimaa meistriks. Hooajal 2018–19 valiti ta Šotimaa liiga hooaja parimaks mängijaks.

Debüüdi Šotimaa jalgpallikoondises tegi Forrest 29. mail 2011 mängus Iirimaa vastu. Koondisekarjääri esimese ja teise värava lõi ta UEFA Rahvuste Liiga mängus Albaania vastu. Kolm päeva hiljem tegi ta mängus Iisraeli vastu kübaratriki.

## Saavutused
;Celtic
*Scottish Premiership (9): 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019–20
*Scottish Cup (5): 2010–11, 2012–13, 2016–17, 2017–18, 2018–19
*Scottish League Cup (5): 2014–15, 2016–17, 2017–18, 2018–19, 2019–20

## Välislingid

* Profiil celticfc.net lehel
Maija Doveika

**Maija Doveika** (sündinud 27. juunil 1980 Tukumsis) on läti näitleja.

Maija Doveika lõpetas Tukumsi 1. Keskkooli ja Läti Kultuuriakadeemia näitekunsti erialal 2002. aastal. Aastatel 2000–2004 töötas ta Läti Kunstiteatri näitlejana. Vahepeal oli ta pikemat aega teatrist eemal, elas ka minu aastat Argentinas. Alates 2014. aastast on ta Läti Rahvusteatri näitleja.

Ta on mänginud nii filmides kui ka teleseriaalides.

## Viited

## Välislingid
*
Vandeadvokaadi abi

**Vandeadvokaadi abi** on Eesti Advokatuuri piiratud õiguspädevusega liige. Vandeadvokaadi abi võib õigusteenust osutada üksnes vandeadvokaadist patrooni juhtimisel ja juhendamisel. Patrooni määrab advokatuuri juhatus. Vandeadvokaadi abi ei ole pädev esindama või kaitsma klienti Riigikohtus ega tegutsema pankrotihaldurina. Lepitaja ja vahekohtunikuna võib vandeadvokaadi abi tegutseda advokatuuri juhatuse loal. Vandeadvokaadi abi kohta kasutatakse sageli vandeadvokaatide ja vandeadvokaadi abide ühist kutsenimetust "advokaat".

Advokatuuri üldkogul ei ole vandeadvokaadi abil hääleõigust ja teda ei saa valida advokatuuri organitesse. Vandeadvokaadi abi ei või olla advokaadibüroo omanik.

Vandeadvokaadi abina võib advokatuuri liikmeks võtta muudele tingimustele vastava isiku, kes on sooritanud vandeadvokaadi abi eksami. 2018. aasta lõpu seisuga oli Eesti Advokatuuri liikmete seas vandeadvokaadi abisid 350 (33,6% liikmete koguarvust).

## Ajalugu
Aastatel 1919–1938 nimetati vandeadvokaadi abisid "vannutatud advokaadi abideks". Advokatuuri algusaastatel kasvas vannutatud advokaatide abide arv kiiresti ja tihenev konkurents tekitas advokaatide seas pingeid. Räägiti advokaatide üleproduktsioonist ja taotleti (soovitud tulemust saavutamata) *[[numerus clausus]]*'e sisseseadmist. 1928. aastal piirati vannutatud advokaadi abide arvu ühe patrooni juures kahega ja 1933. aastal ühega. Piirangud pidurdasid advokatuuri paisumist. Kui 1. jaanuaril 1920 oli advokatuuris 15 abi ja tippajal 1934. aastal 287 abi, siis 1938. aastaks oli abide arv vähenenud 143-le. 1938. aasta advokatuuri seadusega (RT 1938, 36, 322) jagati vandeadvokaadi abid nooremateks abideks (need, kes polnud veel eksamit sooritanud) ja vanemateks abideks (eksami sooritanud abid). 1. jaanuariks 1940 oli advokatuuris 104 abi, kellest 51 olid vanemad ja 53 nooremad abid.

Eesti Advokatuuri taastamisest 1992. aastal kuni 2018. aastani olid advokatuuri liikmeteks ka vandeadvokaadi vanemabid.

## Viited
Valga Country Dancers

**Valga Country Dancers** on Valga maakonnas Valgas tegutsev tantsurühm, mis viljeleb kantri- ja rivitantsu.

Rühm asutati oktoobris 2001 Marika Sillaotsa eestvedamisel, ta juhendab rühma siiani.

Rühm on esinenud nii Eestis (näiteks Valga Cruisingul) kui ka välismaal. Auhindu on võidetud Eestis ja välismaal.

## Viited

## Välislingid
* Koduleht
Viljandi jäähall

**Viljandi jäähall** on jäähall Viljandi maakonnas Viljandi linnas aadressil Puidu tänav 8. Halli haldab SA Viljandi Jäähall.

Jäähalli 1. etapp valmis 2006. aastal ning see hõlmas jääväljakut mõõtmetega 30 × 60&nbsp;m ja kandekonstruktsioone koos katusega. Hiljem ehitati jäähall kinniseks.

Jäähall on avatud novembrist kuni märtsi-aprillini.

## Viited

## Välislingid
*Koduleht
*
Daniel Candeias

**Daniel João Santos Candeias** (sündinud 25. veebruaril 1988 Fornos de Algodreses) on Portugali jalgpallur, kes mängib äärepoolkaitsjana Türgi kõrgliiga klubis Alanyaspor.

Ta alustas klubikarjääri Portos, mille noorteakadeemiaga liitus ta 2002. aastal. Klubi põhimeeskonnas mängis ta ainult hooajal 2008–09.

Klubikarjääri jooksul on ta mänginud paljudes riikides üle Euroopa: pärast Portost lahkumist Portugali kõrgliiga klubides Rio Ave, Paços de Ferreira, Nacional ja Portimonense, Hispaania esiliiga klubis Recreativo de Huelva ja kõrgliiga klubis Granada, Saksamaa esiliiga klubis 1. FC Nürnberg, Prantsusmaa esiliiga klubis FC Metz, Türgi kõrgliiga klubis Gençlerbirliği ning Šotimaa kõrgliigas Rangersis.

Rangeris mängis ta aastatel 2017–2019. 2018. aastal valiti ta Rangersi aasta mängijaks.

Aastatel 2003–2011 mängis Candeias Portugali noortekoondistes.

## Saavutused
;Porto
*Primeira Liga: 2008–09
*Taça de Portugal: 2008–09

## Välislingid
Haapsalu raadiojaam

**Haapsalu raadiojaam** oli raadiosaatejaam Läänemaal Haapsalus. Raadiomast asus Räägu ja Tedre tänavate ristmikul.

20. sajandi algul kasutas jaama Venemaa merevägi. 1920. aastatel kasutas jaama Eesti riik, et pidada telegraafsidet ja edastada raadiosaateid.

11. mail 1924 kell 9.35 läks raadiojaamast eetrisse esimene avalikkusele mõeldud katsesaade – Läänemaa Gümnaasiumi segakoori kontsert. Saade oli kuuldav ka Tallinnas, Vändras ja Pärnus.

Raadiojaama asukohta tähistab masti betoonvundamendile 2000. aastate alguses paigaldatud mälestustahvel.

## Viited
Võru Vesi

AS **Võru Vesi** on aktsiaselts, mis tegeleb Võru ja selle lähiümbruse elanikkonna joogivee varustamisega ja ühtlasi osutab kanalisatsiooni.

Ettevõtte eelkäija oli Eesti NSV ajal tegutsenud *Võru Kommunaalettevõtete Kombinaat*. 1981 moodustati Eesti NSV Rajoonidevaheline Veevarustuse ja Kanalisatsiooni Tootmisvalitsus, mille üks jaoskondi asus Võrus. 1983 muudeti tootmisvalitsus tootmiskoondiseks ja 1985 muudeti tootmiskoondis puhastusjaamaks. 1991 moodustati puhastusjaama baasil riigiettevõte *Võru Vesi*, mis oli riigiettevõtte Eesti Vesi struktuuriüksus. Aastast 1995 kannab ettevõte nime AS **Võru Vesi**.

## Viited

## Välislingid
*Koduleht
Kromaatilisus

**Kromaatilisus** (kreeka keelest χρώμα, *khrōma* 'värv', mitmuses *khrōmata*) tähistab, otse või kaudselt värvi või värvinguga seostudes, erinevaid mõisteid füüsikas, värviteoorias ja muusikas.

* Füüsikas nimetatakse **kromaatiliseks** värvuselisel erinevusel põhinevaid nähtusi, nagu näiteks kromaatiline aberratsioon, kromaatiline dispersioon optikas.
* Värviteoorias on **[[kromaatilisus (värviteooria)|kromaatilisus]]** värviküllasus, mida mõõdetakse võrdluses sama heledusega halltooniga. Fototöötluses kasutatakse terminit küllastus.
* Muusikas on **kromaatilisus** nii diatooniliste kui altereeritud helide koosesinemine, näiteks kromatism heliteoses, kromaatiline helirida, kromaatiline kannel.
Alfredo Morelos

**Alfredo José Morelos Aviléz** (sündinud 21. juunil 1996 Ceretés) on Colombia jalgpallur, kes mängib ründajana Brasiilia esiliigaklubis Santos ja Colombia jalgpallikoondises.

Ta alustas klubikarjääri Colombia kõrgliiga klubis Independiente Medellín. 2016. aasta veebruaris suundus ta laenule Soome kõrgliiga klubisse HJK. Hiljem sõlmis ta klubiga püsiva lepingu ning mängis HJK-i koosseisus Soome kõrgliigas kaks hooaega. 2017. aastal tuli ta klubiga Soome meistriks.

2017. aasta juunis sõlmis ta Šotimaa kõrgliigaklubiga Rangers kolmeaastase lepingu. Hooajal 2018–19 lõi ta Šotimaa kõrgliigas 18 väravat ja oli sellega liiga suurim väravakütt. Samal hooajal valiti ta liiga hooaja sümboolsesse koosseisu. 2019. ja 2022. aastal valiti ta Rangersi aasta mängijaks. Hooajal 2020/21 tuli ta Rangersiga Šotimaa meistriks. Rangersis mängis Morelos kokku kuus hooaega, mille jooksul lõi ta 124 väravat, millest 78 Šotimaa kõrgliigas.

2023. aasta septembris sõlmis ta kaheaastase lepingu Santosega.

Debüüdi Colombia jalgpallikoondises tegi Morelos 8. septembril 2018 sõprusmängus Venezuela vastu. Colombia koondises mängis ta aastatel 2018–2021 kokku 11 korda. Koondisekarjääri ainsa värava lõi ta 16. novembril 2019 sõprusmängus Peruu vastu. 2021. aasta Copa Américal saavutas ta Colombia koondisega kolmanda koha.

## Saavutused
;Independiente Medellin
*Categoría Primera A: 2016
;HJK
*Veikkausliiga: 2017
*Suomen Cup: 2017
;Rangers
*Scottish Premiership: 2020–21
*Scottish Cup: 2021–22
*Scottish League Cup: Teised kohad 2019–20, 2022–23
*UEFA Euroopa Liiga: Teine koht 2021–22

## Viited
Kalev (skulptuur)

**"Kalev"** on Elo Liivi 2006. aastal valminud monumentaalne rauast keevitatud skulptuur. See kujutab eesti mütoloogilist tegelast Kalevit, kes oli Kalevipoja isa. Kuju kõrgus on 7 m. Esialgu püstitati see Tallinna linnahalli katusele, ent tellija pankroti tõttu viidi sealt minema ning kadus aastateks jäljetult. Autorile ja skulptuuri valmistajatele Hansanovale tasusid välja ei makstud. Kaua arvas autor, et see müüdi vanarauaks. 2013. aastal jõudis skulptorini teave, et kuju asub Reiul Lodja külas Saarde vallas Kaugoja jõe kaldal vana metsavahi talukohas. Autor proovis rääkida maa omaniku Andres Lepikuga, kuid tulutult - viimane väidab, et ta päästis kuju vanarauast, ja hoolimata autori palvetest ei ole nõus kuju tagastama. Elo Liiv siiski loodab, et õiglus pääseb võidule ja et ükskord jõuab kuju Aleksander Heintalu mälestuseks Saaremaale.

## Viited

## Välislingid
*https://eloliiv.ee/45-kunst/monumendid/205-kalev
Emeriitadvokaat

**Emeriitadvokaat** on tunnustatud ja teenekas endine vandeadvokaat, kellele on antud emeriitadvokaadi nimetus.

Eesti Advokatuuri juhatus võib anda emeriitadvokaadi nimetuse vanaduspensioniealiseks saanud, advokatuurist välja arvatud isikule, kes on tegutsenud vandeadvokaadina vähemalt 30 aastat ja kes advokatuuri organi või komisjoni liikmena või muul moel on panustanud Eesti Advokatuuri arengusse ja advokaadikutse maine tõstmisse. Emeriitadvokaadid ei osuta õigusteenust, kuid nad võivad osaleda advokatuuri tegevuses. Emeriitadvokaadid võivad koonduda emeriitadvokaatide kogusse.

Seisuga 1. märts 2019 on Eesti Advokatuuris viis emeriitadvokaati: Aleksander Glikman, Kaido Pihlakas, Monika Mägi, Henn Eomois ja Peeter Lepik. Eesti Advokatuuri juhatuse 31. mai 2016 otsusega reserveeriti emeriitadvokaadi tunnistus nr 1 vandeadvokaat Väino-Rein Villikule (28.02.1936–12.12.2015) kui ühele emeriitadvokaadi staatuse omistamise idee algatajale. 

## Viited
Kaili

**Kaili** on naisenimi.

1. jaanuari 2024. aasta seisuga on eesnimi Kaili 626 naisel. Kaili on populaarsuselt 280. naisenimi.

Kaili on keskmiselt 40 aasta vanune (mediaanvanus on 43). Kõige populaarsem on eesnimi Kaili vanuserühmas 50–54, kus neid on 10 000 elaniku kohta 13,14, ja Võru maakonnas, kus neid on maakonna 10 000 elaniku kohta 9,51.

## Tuntud nime kandjaid
*Kaili Närep
*Kaili Sirge
*Kaili Viidas
*Kaili Viilma
*...

## Viited

## Välislingid
*
Karola

**Karola** on naisenimi.

2018. aasta seisuga oli see Eestis esinemissageduselt 398. naisenimi. 1. jaanuari 2018 seisuga oli Eestis eesnimi Karola 306 naisel. Kõige populaarsem oli eesnimi Karola vanuserühmas 5–9 aastat, kus neid oli 10 000 elaniku kohta 18,12.

2022. aasta 1. jaanuari seisuga oli eesnimi Karola 339 naisel ja nimi oli populaarsuselt 390. naisenimi.

Vanim Karola oli vanuserühmas 55–59, noorim vanuserühmas 0–4 aastat. Kõige populaarsem oli eesnimi Karola vanuserühmas 10–14, kus neid oli 10 000 elaniku kohta 18,26. Kõige levinum oli eesnimi Karola Jõgeva maakonnas, kus neid oli maakonna 10 000 elaniku kohta 6,09.

## Nime kandjaid
*Karola Ruth Siegel, Ameerika Ühendriikide näitleja (1928–)

## Viited

## Välislingid
*
Krista (eesnimi)

**Krista** on naisenimi.

Lätis oli 2021. aasta 30. juuni seisuga eesnimi Krista 1911 inimesel.

2018. aasta seisuga oli see Eestis esinemissageduselt 100. naisenimi. 1. jaanuari 2018 seisuga oli Eestis eesnimi Krista 1846 naisel.

## Tuntud nime kandjaid
*Krista Aas
*Krista Andreson
*Krista Aru
*Krista Fischer
*Krista Kaer
*Krista Kilvet
*Krista Kodres
*Krista Kumberg
*Krista Lepik
*Krista Mulenok
*Krista Odakivi
*Krista Piirimäe
*Krista Räni
*Krista Sarv
*Krista Sildoja
*Krista Taim
*Krista Tool

## Viited

## Välislingid
*
Kristin

**Kristin** on naisenimi.

2018. aasta seisuga oli see Eestis esinemissageduselt 196. naisenimi. 1. jaanuari 2018 seisuga oli Eestis eesnimi Kristin 943 naisel.

## Tuntud nime kandjaid
*Kristin Karu
*Kristin Kuuba
*Kristin Kuutma
*Kristin Lätt
*...

## Viited

## Välislingid
*
August Laas

**August Laas** (1871–1939) oli Eesti omavalitsustegelane. Ta oli esimene Türi linnapea, ametis 1927–1930.

Ta on maetud Türi Kesklinna kalmistule.
Jüri Rebane (linnapea)

**Jüri Rebane** (10. jaanuar 1899 – 8. detsember 1976) oli Eesti omavalitsustegelane, 1941–1944 Türi linnapea.

Ta on maetud Türi Kõrgessaare kalmistule.

## Viited
Theo Aasa

**Theo Aasa** (sündinud 11. juulil 1954 Türil) on Eesti endine omavalitsus- ja riigitegelane. 

Ta lõpetas 1980. aastal Eesti Põllumajanduse Akadeemia metsanduse ja maaparanduse teaduskonna maaparanduse eriala.

1980–1990 töötas Aasa Paide EPT maaparandusosakonna töödejuhatajana. 1990–1998 oli ta Türi linnapea ja 1998–2003 Järva maavanem. 

## Erakondlik tegevus
Aasa kuulus kuni 1996. aastani Keskerakonda. Aastatel 2002–2010 oli ta Eestimaa Rahvaliidu liige.

## Tunnustus
* 2001 Eesti Skautide Ühingu auliige
* 2002 Türi linna aukodanik

## Viited
Karoliine

**Karoliine** on naisenimi.

2018. aasta seisuga oli see Eestis esinemissageduselt 476. naisenimi. 1. jaanuari 2018 seisuga oli Eestis eesnimi Karoliine 225 naisel.

2022. aasta 1. jaanuari seisuga oli eesnimi Karoliine 244 naisel ning see oli populaarsuselt 472. naisenimi. Vanim Karoliine oli vanuserühmas 35–39, noorim vanuserühmas 0–4. Kõige levinum oli nimi vanuserühmas 10–14, kus neid on 10 000 elaniku kohta 6,73.
Kõige sagedasem oli eesnimi Karoliine Valga maakonnas, kus neid oli maakonna 10 000 elaniku kohta 3,96.

2023. aasta 1. jaanuari seisuga on eesnimi Karoliine 248 naisel. Karoliine on populaarsuselt 493. naisenimi. Vanim Karoliine on vanuserühmas 35–39, noorim vanuserühmas 0–4. Karoliine on keskmiselt 16 aasta vanune (mediaanvanus on 15). Kõige populaarsem on eesnimi Karoliine vanuserühmas 10–14, kus neid on 10 000 elaniku kohta 6,27. Kõige rohkem on eesnimega Karoliine sündinuid augustis, kokku 36. Kõige populaarsem on eesnimi Karoliine Valga maakonnas, kus neid on maakonna 10 000 elaniku kohta 3,22.

## Nime kandjaid
*Karoliine Hõim, eesti sulgpallur (1989–)
*Karoliine-Lisette Kõiv, eesti muusik  (1996–)
*Karoliine Loit, eesti vehkleja (2000–)

## Viited

## Välislingid
*
Toomas Laimets

**Toomas Laimets** (sündinud 17. aprillil 1963 Tamsalus) on Eesti omavalitsustegelane. 1999–2001 oli ta Türi linnapea. 

Praegu töötab ta projektijuhina AS-is Väätsa prügila. 

## Viited
Ly (eesnimi)

**Ly** on naisenimi.

2023. aasta 1. jaanuari seisuga oli Eestis eesnimi Ly 985 naisel. Ly oli esinemissageduselt 198. naisenimi.

2018. aasta seisuga oli see Eestis esinemissageduselt 185. naisenimi. 1. jaanuari 2018 seisuga oli Eestis eesnimi Ly 1011 naisel.

## Tuntud nime kandjaid
*Ly Lasner
*Ly Lehtmets-Lukk
*Ly Lestberg
*Ly Mikheim
*Ly Piir
*Ly Ranne
*Ly Rebbas
*Ly Rootslane
*Ly Seppel
*...

## Viited

## Välislingid
*
Lia (eesnimi)

**Lia** on naisenimi.

2018. aasta seisuga oli see Eestis esinemissageduselt 290. naisenimi. 1. jaanuari 2018 seisuga oli Eestis eesnimi Lia 532 naisel.

## Tuntud nime kandjaid
* Lia Laats, eesti näitleja
* Lia Looveer, eestluse edendaja Austraalias
* Lia Nappa, eesti keemik ja tennisist
* Lia Paalme, eesti keemik
* Lia Rajandi, eesti prantsuse filoloog, tõlkija ja õpetaja
* Lia Sildver, eesti arstiteadlane
* Lia Tarmo, eesti näitleja
* Lia Tüür, eesti ehtekunstnik

## Vaata ka
* Lea (eesnimi)

## Viited

## Välislingid
*
Leo (eesnimi)

**Leo** on mehenimi.

2018. aasta seisuga oli see Eestis esinemissageduselt 170. mehenimi. 1. jaanuari 2018 seisuga oli Eestis eesnimi Leo 967 mehel. 2021. aasta 1. jaanuari seisuga oli Eestis eesnimi Leo 910 mehel. Leo oli levikult 181. mehenimi. Kõige populaarsem oli eesnimi Leo vanuserühmas 75–79, kus neid oli 10 000 elaniku kohta 20,18.

2024. aasta 1. jaanuari seisuga oli Eestis eesnimi Leo 868 mehel. Leo oli esinemissageduselt 188. mehenimi.

Lätis oli 2021. aasta 30. juuni seisuga eesnimi Leo 599 inimesel.

## Tuntud nime kandjaid
*Leo Ainola
*Leo Anvelt
*Leo Jürgenson
*Leo Kalmet
*Leo Kunnas
*Leo Leesment
*Leo Luks
*Leo Rwabwogo
*Leo Saluste
*Leo Sepp
*Leo Talgre
*Leo Tõnisson
*Leo Türn
*Leo Võhandu
*...

## Viited

## Välislingid
*
Maido

**Maido** on mehenimi.

2018. aasta seisuga oli see Eestis esinemissageduselt 329. mehenimi. 1. jaanuari 2018 seisuga oli Eestis eesnimi Maido 341 mehel.

2024. aasta 1. jaanuari seisuga oli Eestis eesnimi Maido 317 mehel. Maido oli populaarsuselt 376. mehenimi. Maido oli keskmiselt 50 aasta vanune (mediaanvanus oli 48). Kõige populaarsem oli eesnimi Maido vanuserühmas 80–84, kus neid oli 10 000 elaniku kohta 4,31.

## Tuntud nime kandjaid

*Maido Pajo
*Maido Rahula
*Maido Remm
*Maido Ruusmann
*Maido Saar
*Maido Saarlas
*Maido Soosalu
*...

## Viited

## Välislingid
*
Numerus clausus

***Numerus clausus*** (ladina keeles 'suletud arv') on õppeasutuses õppijate, kutseorganisatsiooni liikmete või mingil tegevusalal tegutsevate isikute piirarv.
Mariann

**Mariann** on naisenimi.

1. jaanuari 2024. aasta seisuga on eesnimi Mariann 364 naisel. Mariann on populaarsuselt 395. naisenimi.

Mariann on keskmiselt 35 aasta vanune (mediaanvanus on 34).

Kõige populaarsem on eesnimi Mariann vanuserühmas 25–29, kus neid on 10 000 elaniku kohta 5,30.

## Tuntud nime kandjaid
*Mariann Fischer Boel
*Mariann Kallas
*Mariann Raisma
*Mariann Saar
*Mariann Sulg
*Mariann Tammaru
*...

## Vaata ka
* Marian

## Viited

## Välislingid
*
Marianna (eesnimi)

**Marianna** on naisenimi.

Lätis oli 2021. aasta 30. juuni seisuga eesnimi Marianna 821 inimesel.

2018. aasta seisuga oli see Eestis esinemissageduselt 303. naisenimi. 1. jaanuari 2018 seisuga oli Eestis eesnimi Marianna 507 naisel.

## Tuntud nime kandjaid
*Marianna Longa
*Marianna Saar
*...

## Viited

## Välislingid
*
Õigusteenus

**Õigusteenus** on juristi majandus- ja kutsetegevuses osutatav teenus, mille sisuks on kliendi õigusnõustamine (õigusliku arvamuse andmine, õigusdokumendi koostamine, läbirääkimistel või asjaajamisel esindamine jne) või esindamine õigusmenetluses või tegutsemine lepitajana, vahekohtunikuna, pankrotihaldurina või kliendi varade haldajana.

Eestis on advokaatide osutatav õigusteenus määratletud kui kutsetegevusena õigusnõustamine, isiku esindamine või kaitsmine kohtus, kohtueelses menetluses või mujal ning isikule dokumendi koostamine ja tema huvides muu õigustoimingu tegemine.

Advokaadi kutsenimetuse all võib õigusteenust osutada üksnes Eesti Advokatuuri liige ehk vandeadvokaat või vandeadvokaadi abi.

Advokaatide osutatav õigusteenus peab olema õigeaegne ja asjatundlik ning põhinema asjaolude, tõendite, õigusaktide ja kohtupraktika põhjalikul uurimisel. Advokaat on õigusteenuse osutamisel vaba valima ja kasutama seadusega kooskõlas olevaid vahendeid ja viise, sh võib advokaat koguda tõendeid ja saada ametiasutustelt teavet ning dokumente. Advokaadil on kohustus kasutada kliendi huvides kõiki seadusega kooskõlas olevaid vahendeid ja viise, säilitades kutseau ja väärikuse. Advokaatide õigusi ja kohustusi õigusteenuse osutamisel täpsustavad menetlusseadused, Eesti Advokatuuri eetikakoodeks ja advokatuuri kehtestatud juhendid.

Advokaat osutab õigusteenust advokaadibüroo kaudu. Advokaadibürood pidaval äriühingul (advokaadiühingul) ei või olla teist tegevusala peale õigusteenuse osutamise. Õigusteenuse osutamiseks sõlmib advokaadibüroo pidaja isikuga kliendilepingu, milles lepitakse kokku õigusteenust osutava advokaadi nimi, tema volitus ja ülesanded ning advokaaditasu vorm ja suurus või määr. Õigusteenust osutades tekitatud kahju eest vastutavad advokaadibüroo pidaja ja õigusteenust osutav advokaat solidaarselt.

## Viited
Imants Strads

**Imants Strads** (sündinud 10. jaanuaril 1978 Riias) on läti näitleja.

1996. aastal lõpetas ta Riia Prantsuse Lütseumi ja 1999. aastal Liepāja Teateri V Stuudio. Alates 1999. aastast töötas ta Valmiera Draamateatri näitlejana. 2019. aastast osales Läti Kunstiteatri lavastustes. Alates 2020. aastast on ta Läti Kunstiteatri näitleja.

Ta on mänginud filmides ja teleseriaalides.

## Viited

## Välislingid
*
Wizz Air UK

**Wizz Air UK** on Briti regulaarlennufirma, mis asub Lutoni lennujaamas. Lennufirma opereerib lende Lutonis Ungari emaettevõtja Wizz Airi nimel ning on loodud selleks, et tagada Wizz Airi täielik juurdepääs Ühendkuningriigi turule pärast Brexitit.

Wizz Air UK Limited omab Suurbritannia tsiviillennundusametit (CAA) A-tüüpi lennutegevusluba, mis võimaldab tal vedada reisijaid, lasti ja posti 20 või enama istekohaga õhusõidukites.

## Lennukid
Ukraina Autokefaalne Õigeusu Kirik-Kanooniline

**Ukraina Autokefaalne Õigeusu Kirik-Kanooniline** (ukraina keeles У*країнська Автокефальна Православна Церква Канонічна*, *УАПЦ-К*) on Ukrainas tegutsev iseseisev kanooniliselt tunnustamata õigeusu kirik.

## Vaata ka
*Ukraina õigeusu kirikute loend
Ingeborga Dapkūnaitė

**Ingeborga Dapkūnaitė** (sündinud 20. jaanuaril 1963 Vilniuses) on leedu näitleja. Ta on mänginud põhiliselt Vene filmides, väiksemaid rolle ka Hollywoodi filmides.

Ta lõpetas Leedu muusika- ja teatriakadeemia 1985. aastal. Seejärel töötas Kaunase Draamateatris ja Vilniuse Noorsooteatris. Esimese filmirolli mängis 1984. aastal. Alates 1993. aastast elab Londonis. Ta on mänginud mitmetes Londoni teatrites.

Tal on nii Leedu kui ka Suurbritannia kodakondsus.

## Viited

## Välislingid
*
Kullu keel

**Kullu keel** on peamiselt India põhjaosas Himachal Pradeshis räägitav indoeuroopa keelkonna indoiraani harusse kuuluv india keel. 

Kullu keelt rääkis Indias 2011. aasta rahvaloenduse andmetel 196 295 inimest.

## Välislingid
*https://glottolog.org/resource/languoid/id/kull1236
Sainsbury's

**Sainsbury's** on üks kolmest suuremast supermarketite ketist Suurbritannias.

Selle turuosa oli 2015. aasta alguses 16,9%. Seda edestas Tesco (29,1%) ja kohe selle järel tuli Asda (16,8%).

Ettevõtte asutas 1869. aastal John James Sainsbury, kui ta avas poe Drury Lane'il Londonis. Ettevõttest sai suurim toidukaupade jaemüüja 1922. aastal, mil firma oli Suurbritannias varajane iseteeninduse kasutuselevõtja.

Valdusettevõte J Sainsbury plc jaguneb kolmeks divisjoniks: Sainsbury's Supermarkets Ltd, Sainsbury's Bank ja Sainsbury's Argos. Grupi peakontor asub Sainsbury toetuskeskuses Londonis Holborn Circusis.

Alates 2018. aasta veebruarist on suurim aktsionär Katari riiklik investeerimisfond – Katari Investeerimisamet, mis omab 21,99% ettevõttest.

Ettevõte on noteeritud Londoni börsil ja on FTSE 100 indeksi osa.

## Viited
Cluj-Napoca Püha Miikaeli kirik

**Cluj-Napoca Püha Miikaeli kirik** (ungari *Szent Mihály-templom*; rumeenia *Biserica Sfântul Mihail*) on rooma-katoliku kirik Transilvaanias, tänapäeva haldusjaotuse järgi Rumeenias Cluji maakonna Cluj-Napoca linnas.

Algselt oli see rooma-katoliku kirik. Aastatel 1545–1566 oli see reformatsiooni tagajärjel kalvinistlik kirik, aastatel 1566–1716 oli kirik unitaarlaste valduses. Pärast seda muudeti see vastureformatsiooni käigus taas rooma-katoliku kirikuks.

Kirikust on esimene teade 1349. aastast, ehitus lõpetati aastatel 1442–1447. See on suuruselt teine kirik Transilvaanias. Pealöövi pikkus on 50 m ja laius 24 m.

Kellatorn ehitati aastatel 1511–1545, praegune torn aastatel 1837–1862. Selle kõrgus on 76 m (80 m koos ristiga) ja kirik on Transilvaania üks kõrgemaid.

Kiriku vanim osa on altar, mis pühitseti 1390. aastal.

Kirik on Rumeenia kultuurimälestis nr CJ-II-m-A-07469.

## Viited

## Välislingid
324 eKr

**Aasta 324 enne Kristuse sündi** ehk meie ajaarvamist. Vana-Roomas oli see CDXXX (430.) aasta *[[ab urbe condita]]*. 

## Sündmused
* ...

## Sündinud
* ...

## Surnud
* Lykurgos, Ateena oraator ja poliitik
Anykščiai vald

**Anykščiai vald** (leedu keeles *Anykščių seniūnija*) on 2. järgu haldusüksus (vald) Leedus Anykščiai rajooni territooriumil.

Valla pindala on 271&nbsp;km². 2011. aasta seisuga elas seal 14239 inimest. Valla keskus on Anykščiai linn, kus aastal 2011 oli 10575 elanikku. Vallamaja asub aadressil J. Jablonskio g. 32. Vallavanema kohusetäitja on Juozas Šakalys.

Lisaks küladele on vallas ka mõned huutorid

## Viited
Kavarskase vald

**Kavarskase vald** (leedu keeles *Kavarsko seniūnija*) on 2. järgu haldusüksus (vald) Leedus Anykščiai rajooni territooriumil.

Valla pindala on 256&nbsp;km². 2011. aasta seisuga elas seal 3 106 inimest. Valla keskus on Kavarskase linn, kus aastal 2011 oli 666 elanikku. Vallamaja asub aadressil Respublikos a. 32. Vallavanem on Šarūnė Kalibataitė.

Lisaks küladele on vallas ka mõned huutorid


Soveniu_piliakalnis_is_pietvakariu_puses.JPG|Šoveniai linnamägi
Kavarsko_viensėdis.JPG|Kavarskase huutor


## Viited
Tooni (täpsustus)

**Tooni** võib tähendada järgmist:
*Tooni, eesti mütoloogias surmajumal
*Tooni küla
*Tooni (eesnimi)
**Tooni Kasesalu, eesti keeleteadlane
**Tooni Kroon, eesti ooperilaulja
**Tooni Tonto, eesti ajakirjanik ja tõlkija
Veresegyház

**Veresegyház** on linn Ungaris Pesti komitaadis Gödöllő kreisis. Veresegyház asub Budapestist 30 km kirde pool.

Asulat on kirjalikult mainitud 1375. aastal koostatud ürikus. 1999. aastal sai Veresegyház linnaõigused.

Linnas on 1778 valminud roomakatoliku kirik, 1798 valminud reformeeritud kirik ja 2010 valminud baptistikirik.

## Viited

## Välislingid

*http://www.veresegyhaz.hu/
*Linna kaart
Küna

**Küna** on puutüvest õõnestatud ning tahutud põhja ja külgedega piklik nõu.

Künad olid eri suuruse ja kasutusega. Kariloomade jootmiseks oli pikk kaevuküna ehk joogiküna (läänemurdes *rank*), sigade söötmiseks seaküna, hobuste toitmiseks kaeraküna, aganaleiva jaoks aganate peeneks tampimiseks tambiküna, õlletegemiseks virdeküna, nõude liivaga küürimiseks liivaküna, pesupesemiseks pesuküna jne. Pisike küna võis olla ka toidunõuks. 

Künad tehti põhiliselt männi- või haavapuust. 19. sajandi lõpust kuni 20. sajandi keskpaigani kasutati rohkem laudkünasid.

## Vaata ka
*Mold
*Ruhi

## Viited

## Välislingid

* Küna, Eesti Põllumajandusmuuseum
Sîngerei

**Sîngerei** (esineb ka nimekuju **Sângerei**) on linn Moldovas, Sîngerei rajooni keskus.

Asulat on esimest korda ürikutes mainitud 1586. aastal. 1965–1990 oli alevi nimi **Lazovsk** (revolutsionääri Sergei Lazo) auks. Linnaõigused sai 1990. aastate algul.

Moldova 2004. aasta rahvaloenduse andmetel oli Sîngerei elanikest moldaavlasi 90,83%, ukrainlasi 5,50% ja venelasi 3,02%.

## Viited
Jõgeva 3

**'Jõgeva 3**' on hariliku sibula sort.

Sordi aretasid Jõgeva Sordiaretuse Instituudis Julius Aamisepp ja Valve Jaagus. Selle sordi aluseks võeti sort 'Peipsiäärne'.

Sort kanti sordilehte 1963.

Sordi sibula mass on 40-70 g.

## Viited

## Välislingid
*Sordist Eesti Taimekasvatuse Instituudi andmebaasis
Fălești

**Fălești** on linn Moldovas, Fălești rajooni keskus. Fălești asub Bălțist ligikaudu 25 km edelas.

Asulat on ürikutes esmamainitud 1429. aastal, linnaõigused sai Fălești 1940. aastal.

Moldova 2004. aasta rahvaloenduse andmetel oli Fălești elanikest moldaavlasi 74,09%, ukrainlasi 16,33%, venelasi 8,55% ja mustlasi 0,35%.

## Galerii

Intrarea în Fălești.JPG
Autogara Fălești.JPG
Magazin, Fălești (1).JPG
Primăria Fălești.JPG


## Viited
Nisporeni

**Nisporeni** on linn Moldovas, Nisporeni rajooni keskus. Nisporeni asub Rumeenia piirist 11 km kaugusel.

Asulat on ürikutes esimest korda mainitud 1618. aastal. Alevi staatuse sai Nisporeni 1967. aastal ja linnaõigused 1990. aastatel.

Moldova 2004. aasta rahvaloenduse andmetel oli Nisporeni elanikest moldaavlasi 97,52%, venelasi 1,24%, ukrainlasi 0,68% ja mustlasi 0,21%.

## Viited
Maret (kartulisort)

**'Maret**' on hariliku kartuli sort.

Sordi aretasid Aide Tsahkna, Alice Anderfeld ja Mati Koppel.

Sort kanti sordilehte 2003.

## Viited

## Välislingid
*Sordist Eesti Taimekasvatuse Instituudi andmebaasis
Cimișlia

**Cimișlia** on linn Moldovas, Cimișlia rajooni keskus. Linn asub Cogâlnici jõe ääres.

Asulat on ürikutes esmamainitud 1620. aastal, linnaõigused sai 1840. aastal.

## Galerii

Cimișlia. Ștefan cel Mare.jpg
R47, Cimişlia, Moldova - panoramio (1).jpg


## Viited
Ialoveni

**Ialoveni** on linn Moldovas, Ialoveni rajooni keskus. Ialoveni asub Chișinău kesklinnast ligi 10 km edelas.

Asulat on ürikutes esimest korda mainitud 1502. aastal.

Aastatel 1977–1989 kandis asula nime **Kutuzov**. Linnaõigused sai Ialoveni 1994. aastal.

Moldova 2004. aasta rahvaloenduse andmetel oli Ialoveni elanikest moldaavlasi 91,30%, venelasi 3,66%, ukrainlasi 2,9%, bulgaarlasi 0,63% ja gagauuse 0,28%.

## Viited
Teele (kartulisort)

**'Teele**' on hariliku kartuli sort.

Sordi aretas suures osas (85%) Aide Tsahkna, panuse andsid ka Terje Tähtjärv (10%) ja Mati Koppel (5%).

Sort kanti sordilehte 2013.

## Viited

## Välislingid
*Sordist Eesti Taimekasvatuse Instituudi andmebaasis
Budakeszi

**Budakeszi** (saksa keeles *Wudigeß*) on linn Ungaris Pesti komitaadis Budakeszi kreisi keskus. Budakeszi piirneb idas Budapestiga.

Asulat on kirjalikult mainitud 1270. aastal. Pärast türklaste vallutust jäi ala inimtühjaks ning 17. sajandil asusid sinna elama švaabid, kes tegelesid peamiselt viinamarjakasvatusega. 1946. aastal aeti paljud sakslased linnast välja, nende seas ka hilisema Saksamaa välisministri Joschka Fischeri vanemad.

1901. aastal avati Budakeszis sanatoorium.

2000. aastal sai Budakeszi linnaõigused.

Linnas on kaks roomakatoliku kirikut ja reformeeritud kirik.

## Viited

## Välislingid

*http://budakeszi.hu/
325 eKr

**325. aasta enne Kristuse sündi** ehk meie ajaarvamist. Vana-Roomas oli see CDXXIX (429.) aasta *[[ab urbe condita]]*. 

## Sündmused
* Aleksander Suur jõudis Induse suudmesse.
* Pytheas võttis ette reisi Põhja-Euroopasse.

## Sündinud
* ...

## Surnud
* ...
330 eKr

**330. aasta eKr** ehk *[[ab urbe condita]]* CDXXIV (424). 

## Sündmused
*Aleksander Suur vallutas Persepolise.

## Sündinud
*...

## Surnud
*Dareios III, Ahhemeniidide Pärsia valitseja 
*Kidinnu, kaldea matemaatik
Kirjeldav nimi

**Kirjeldav nimi** on üksiktermin, mis on eksplitsiitselt kasutusele võetud stipuleerimise teel, mis seostab seda mingi kirjeldusega, ning millest täielik arusaamine eeldab selle stipuleerimise teadmist. 

Mõiste võttis kasutusel Gareth Evans.

Enamiku autorite arvates osutab kirjeldav nimi sellele, mis sellega seostatud kirjeldust rahuldab, kui niisugune asi on olemas. 

## Kirjandus
*Gareth Evans. *[[The Varieties of Reference]]* (toim John McDowell), Oxford: Oxford University Press 1982. 
*John Campbell. *[[Reference and Consciousness]]*, Oxford: Oxford University Press 2002, lk 24, 25, 36. 
*Marga Reimer, A. Bezuidenhout. *Descriptions and Beyond*, Oxford: Clarendon Press 2004. 
**Marga Reimer. Descriptively Introduced Names.
**Robin Jeshion. Descriptive Descriptive Names. 
*Robin Jeshion. Singular Thought: Acquaintance, Instrumentalism, and Cognitivism. – Robin Jeshion (toim). *New Essays on Singular Thought, Oxford: Oxford University Press [[2010]]. 
*[[François Recanati]]. *Mental Files''. Oxford: Oxford University Press 2012, ptk 12.
Valga–Veski rongiliin

**Valga–Veski rongiliin** oli reisirongiliin, mis läbis Valga, Võru ja Põlva maakonda.  

Lõpp-peatused asusid Valga raudteejaamas ja Kolodavitsa küla lähedal asunud Veski raudteepeatuses. 

Liinil asus kokku 19 peatust ning seda teenindas diiselrongidega Edelaraudtee (varasem Eesti Raudtee). 
Rongiliinil oli 2000.-2001. aasta sõiduplaani järgi kummaski suunas kolm väljumist. Sõit alguspunktist lõppjaama kestis umbes 1 tund ja 50 minutit.

Rongiliin suleti lõplikult 4. märtsil 2001 seoses üle-eestilise reisirongiliikluse sulgemisega. Erinevalt teistest liinidest, mis hiljem taasavati, ei ole Valga–Koidula raudteelõigul regulaarset reisirongiühendust enam olnud.

## Peatused
* VALGA
* Ratsimäe
* Mürgi
* KARULA
* Tuulemäe
* Anne
* ANTSLA
* Vaabina
* Kurenurme
* SÕMERPALU
* Vagula
* VÕRU
* Nõnova
* Husari
* Otsa
* LEPASSAARE
* Tuderna
* PIUSA
* Veski 

## Vaata ka
* Valga–Koidula raudteelõik
* Eesti raudteetransport
* https://gallery.balticrailpics.net/displayimage.php?album=search&cat=0&pid=8463#top_display_media
## Viited
Valetaja lause

**Valetaja lause** on lause, mis ütleb, et ta on väär, või ütleb, et ta ei ole tõene. Esimesel juhul saadakse valetaja paradoks, teisel juhul tugevdatud valetaja paradoks.
Jõgevatreff

**Jõgevatreff** (ka **Jõgeva Treff**) on Jõgeva maakonnas Kuremaa asulas igal aastal toimuv mootorratturite kokkutulek; ühtlasi Eesti suurim mootorratturite kokkutulek.
Üritust korraldab MTÜ Jõgeva MC.

Esimene üritus toimus 1992. Üritus traditsiooniliselt toimub juuli viimasel nädalavahetusel ja kestab mitu päeva. Esimesed osalejad tulevad kohale juba neljapäeval. Pileteid müüakse nii eelmüügist kui ka kohapeal. Territoorium on piiratud võrkaiaga ja turvatud ning koristatud kogu ürituse vältel*. Kuremaal leidub külalistemaja** ja ujula*** kompleks milles ürituse ajal võimalik kasutada õhtusauna ja kogu päeva jooksul dušid. Laagri territooriumil on paigutatud veevõtukohad ja palju välikäimlaid, lisaks ürituse kasutuses olevates hoonetes leidub tualette.


Fail:Treff telklaager.jpg
Fail:Telklaager2017.jpg
Fail:Jogevatreff.kiosk.jpg
Fail:Jogevatreff.siga.jpg
**turvamehed hoiavad soovimatud külalised eemale ja jälgivad et keegi ei ohustaks oma käitumisega teisi ega ennast*.

*külalistemaja kohad piiratud*.

*ujula basseinid ei ole kasutuses*.

## Viited

## Välislingid
*Koduleht
Jõgevamaa meistrivõistlused

**Jõgevamaa meistrivõistlusi** peetakse mitmel spordialal:
*Jõgevamaa meistrivõistlused jalgpallis
*Jõgevamaa meistrivõistlused suusatamises
*Jõgevamaa meistrivõistlused tennises
Mootorrattur

**Mootorrattur** on isik, kes juhib mootorratast (või sõidab mootorrattaga). Kõnekeeles kasutatakse ka nimetusi *tsiklist, motomees, tsiklimees/tsiklinaine*.  

Mootorratast käsitatakse tavaliselt kas mootorsõidukina, sõiduriistana või mootorispordivahendina. Liiklusseadus määratleb isiku, kes juhib mootorratast, mootorratturina. 

Mootorrattasõit on paljude harrastajate jaoks ka oluline elustiili osa ja nemad defineerivad end tihtipeale selle kaudu.
Keila tammik

**Keila tammik** on tammik Harju maakonnas Keila lääneosas. 

Endisajal oli tammik mitme hektari suurune. Tänapäevani on säilinud väiksem tammiku tukk. Säilinud tammedest on tähelepanuväärseim Liivaaugu tamm, mis on ka looduskaitse all.

## Viited
Kuressaare linnaarhitekt

**Kuressaare linnaarhitekt** on Kuressaare linnavalitsuse teenistuses olev arhitekt (linnaarhitekt).

Eesti NSV ajal oli ametis *Kuressaare (Kingissepa) peaarhitekt*.

## Linnaarhitekte
* Karl Lorentzen, Kuressaare linnaarhitekt
*...
*1994–2003 Lilian Hansar
*Toomas Paaver
*2008-? Hannes Koppel
*Loona Lepp
*Terje Nepper

## Viited
Royal Brunei Airlines

**Royal Brunei** (**RB**) **Airlines Sdn Bhd** on Brunei riiklik lennuettevõte, mille peakorter asub RB Plazas Bandar Seri Begawanis. Ettevõtte ainuomanik on Brunei valitsus. Ettevõtte kodulennujaam on Brunei rahvusvaheline lennujaam Berakas, mis asub Brunei pealinnast Bandar Seri Begawanist põhja pool.

Kui lennuettevõte 1974. aastal asutati, alustati tööd kahe Boeing 737-200 lennukiga, mis teenindasid Singapuri, Hongkongi, Kota Kinabalut ja Kuchingi. Nüüdisajal teenindab Royal Brunei Airlines lende 24 sihtkohta 14 lennukiga.